|  |
| --- |
| **Budapest Főváros VII. kerület Erzsébetváros Önkormányzata**  Gyuris Gabriellairodavezető |

Iktatószám: Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2022. december 6 - ai rendkívüli

ülésére

|  |  |
| --- | --- |
| **Tárgy:** | Javaslat a 18. számú felnőtt háziorvosi körzet ellátásával kapcsolatos döntés meghozatalára |

**Készítette:**

Szegény Ákos

szociális intézményi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata és a dr. Rósa Márta és Társa Háziorvosi Betéti Társaság (1074 Budapest, Rákóczi út 62. II/12., cégjegyzékszám: 01-06-414920, adószám: 28590112-1-42, képviseli: Kratochwillné dr. Rósa Márta Erzsébet) (a továbbiakban: Felek) között 2003. december 15. napján létrejött egészségügyi feladatok ellátásra kötött szerződés Dr. Rósa Márta kérelmére, közös megegyezéssel, a Bizottság 80/2021. (XI.30.) határozata szerinti hozzájárulása alapján megszüntetésre került.

A szerződés megszüntetésére vonatkozó döntés időpontjában a Doktornő praxisára több vevőjelölt is volt, ezért a Bizottság a 82/2021. (XI. 30.) határozatával az alábbi döntést hozta:

„Felkéri a Bischitz Johanna Integrált Humán Szolgáltató Központot, hogy Budapest Főváros VII. kerület Erzsébetváros Önkormányzata Képviselő-testületének 19/2013 (IV.30.) önkormányzati rendelete 1. mellékletében meghatározott 18. számú területi ellátási kötelezettséggel működő, felnőtt háziorvosi körzethez tartozó betegek ellátásáról 2022. július 1. napját követően, ***a praxisjog, praxisjog jogosultja általi értékesítéséig, illetve annak visszavonásáig gondoskodjon.***”

A döntés értelmében a Bischitz Johanna Integrált Humán Szolgáltató Központnak a feladat ellátásról csak az elidegenítés időpontjáig vagy a praxisjog visszavonásáig kellene gondoskodnia.

Tekintettel arra, hogy a praxisjog értékesítése meghiúsult és vélelmezhető, hogy az értékesítésre nyitva álló határidőig, 2022. december 31. napjáig már nem kerül sor az elidegenítésre, szükséges dönteni a praxis további ellátásáról, tekintettel arra, hogy az elidegenítésre nyitva álló határidő leteltét követően Budapest Főváros Kormányhivatala VI. kerületi Hivatala Népegészségügyi Osztálya Dr. Rósa Márta részére kiadott működési engedély, az Országos Kórházi Főigazgatóság pedig a praxisengedély visszavonásáról fog rendelkezni.

Fentiek alapján, kérem a tisztelt Bizottságot a határozati javaslat szerinti döntés meghozatalára.

**HATÁROZATI JAVASLAT**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2022. (XII.06.) határozata a 18. számú háziorvosi körzet ellátásáról**

1. **Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy**
2. Felkéri a Bischitz Johanna Integrált Humán Szolgáltató Központot, hogy 2023. január 01. napjától, - a praxis működtetésével kapcsolatos további döntés - meghozataláig gondoskodjon Budapest Főváros VII. kerület Erzsébetváros Önkormányzata Képviselő-testületének 19/2013 (IV.30.) önkormányzati rendelete 1. mellékletében meghatározott 18. számú területi ellátási kötelezettséggel működő, felnőtt háziorvosi körzet működtetéséről és a körzethez tartozó betegek ellátásáról.

2. Felkéri az Intézmény vezetőjét, a körzet ellátásához szükséges intézkedések megtételére.

Felelős: Farkas Tünde igazgató

Határidő: 2022. december 31.

Budapest, 2022. november 21.

Gyuris Gabriella

irodavezető

Mellékletek:

1. 80/2021. (XI.30.) MKSZB határozat

2. 82/2021. (XI.30.) MKSZB határozat