|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám: Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2022. december 6 - ai rendkívüli

ülésére

|  |  |
| --- | --- |
| **Tárgy:** | Erzsébetvárosi Értéktár Bizottság beszámolójának elfogadása |

**Készítette:**

Fehérvári Anita

művelődési és sport referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A magyar nemzeti értékek és a hungarikumok gondozásáról szóló 114/2013. (IV.16.) Korm. rendelet felhatalmazza a településeket, köztük a fővárosi kerületeket, hogy Értéktár Bizottságot hozzanak létre és megállapítsák azok működési szabályzatát. Budapest Főváros VII. kerület Erzsébetváros Önkormányzatának Képviselő-testülete 662/2013. (X.13.) számú határozatában döntött az Erzsébetvárosi Értéktár létrehozásáról. Az Erzsébetvárosi Értéktár Bizottság (továbbiakban: Bizottság) Szervezeti és Működési Szabályzatának IV/2. pontja alapján munkájáról évente beszámol a Művelődési, Kulturális és Szociális Bizottságnak.

A Bizottság, újjáalakulását követően 2021. és 2022. folyamán 4 ülést tartott. Folyamatban van az Erzsébetvárosi Értéktár honlapjának fejlesztése, aminek segítségével bárki könnyen javaslatot nyújthat be különféle erzsébetvárosi épített és szellemi örökség értéktár gyűjteménybe való felvételére. A bizottság tagjai folyamatos kutatómunkát végeztek az Értéktár lehetséges bővítése céljából, valamint az értékek megismertetése érdekében kommunikációs tervet készítettek. Mindeközben elindultak az Értéktár Estek, amelyek helyszíne az Erzsébetvárosi Zsidó Történeti Tár a Csányi utcában.

Az Erzsébetvárosi Értéktár Bizottság 2021. és 2022. évi működéséről szóló, határozati javaslat mellékletét képező részletes beszámolót a Tisztelt Bizottság elé terjesztem, melynek kérem szíves elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2022. (XII.06.) határozata az Erzsébetvárosi Értéktár Bizottság beszámolójának elfogadásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy az Erzsébetvárosi Értéktár Bizottság 2021-2022. évi tevékenységéről szóló beszámolót a határozat melléklete szerinti tartalommal elfogadja.

**Felelős**: Veres Zoltán bizottsági elnök  
**Határidő**: azonnal

Budapest, 2022. november 25.

Szücs Balázs

alpolgármester

Mellékletek:

1. sz. melléklet: Beszámoló